《题法华山天衣寺》
宋代·曾会

十里湖光十里松，松阴路到十高峰。
窗看渡口随湖月，楼听云门度岭钟。
梁帝钵含山雨润，普贤台鏁藓花重。
谁人的是忘机子，香稻寒蔬养瘦容。

作者简介：泉州晋江人，字宗元。太宗端拱二年进士。由光禄丞知宣州。真宗大中祥符末，为两浙转运使。丁谓建捍海塘，索民太急，无人敢言，唯会列其状，使罢其役，军民得安。仁宗时，以集贤殿修撰知明州，卒。